
ΡΡΟΜΕ MINISTER 


Cuelin Wever-Úrves 


Den e reunion cu Embahador di Reino Hulandes na Caracas 


A TRATA DIFERENTE TOPICO DI VENEZUELA 


cu Embahador di 
Hulandes na Caracas, señor | 
Robert Schuddeboom. A 
trata diferente topico di 
Venezuela. Ministernan 
presente den e reunion 
tawata Minister di Husticia 
señor Rocco Tjon, Minister μὶ 
di Economia, señor Geoffrey 
Wever y Prome Minister 
señora Evelyn Wever- 
Croes. 


forma controla pa ta sigur 
cu cosnan ta bay manera 
mester ta. 


Un siguiente stap ta e 
reapertura di trafico areo 
directo entre Aruba cu 
Venezuela. Na e momento 
aki e ta habri pero no 
cu liñanan directo sino 
via un otro pais manera 
Panama, Colombia y Santo 
t| Domingo. “Nos ta trahando 
riba esey”. 


Un topico cu sigur a haya 
atencion tawata e frontera cu Venezuela cu ainda ta cera. A 
conclui cu tin interes na ambos banda pa e reapertura di e 
frontera. A elabora riba e reto y preocupacionnan cu tin pa cu 
e reapertura aki. Señor Schuddeboom a menciona cu cosnan 
ta birando miho na Venezuela y ya ta mirando e economia 
creciendo. Hendenan ta hañando mas trabou, mas entrada, tin 
mas producto y comestibel disponibel pa mas hende. Esaki, 
Prome Minister a duna di conoce, “ta haci cu nos ta sinti nos 
mes mas alivia”. 


“Semper nos a bisa cu e problemanan di Venezuela por wordo 
soluciona pa Venezuela den Venezuela. Nos no por soluciona 
problemanan di Venezuela pa nan. Nos ta dispuesto pa yuda. 
Aruba a yuda pa hopi aña pero na e momentonan aki unda e 
efectonan di pandemia ainda ta wordo sinti, nos tin cu yuda nos 
mes na Aruba prome cu nos yuda otronan”, Prome Minister a 
expresa. 


Pa loke ta trata e frontera, e ta cera ainda. Gobierno ta na mesa 
di negociacion cu Venezuela pa habri e frontera gradualmente 
cuminsando cu e frontera maritimo ora cu ta asina leu pa asina 
por importa materialnan di construccion y productonan hopi 
mas barata cu Aruba por haya di Venezuela. Aunke cu esaki lo 
yuda baha costo di bida na Aruba, e mester wordo haci na un 


Tambe ta trahando riba e visa cu ta wordo exigi pa esnan na 
Venezuela cu kier drenta Aruba pa aplica pa esey na embahada 
na Caracas. 


“Nos kier cuminsa na traha riba e parti maritimo y una bes 
esey ta hinca den otro, nos lo considera e siguiente stap. 
Pa nos bay asina leu, ta hopi importante si pa nos economia 
cuminsa crece y cu nos tin cupo di empleo pasobra esey ta e 
tema principal, crea cupo di empleo pa tur esnan cu ta bibando 
na Aruba aworaki. Unabes nos ta fuerte para riba nos pia, e 
ora nos por pensa na yuda otro paisnan”, Prome Minister a 
enfatisa. 


Pa finalisa, Prome Minister a duna di conoce, “Nos ta kere si 
cu si e situacion na Venezuela mehora, e ora nos por tin hopi 
relacion cu nos por bay estrecha entre Aruba cu Venezuela 
riba termino mas largo cu por trece beneficio na Aruba. Na 
e momento aki nos ta tum'e stap pa stap pa mira con nos ta 
yega prome na e reapertura di e parti maritimo pa despues nos 
por sigui. E tabata un bon reunion y sr Schudeboom ta esun cu 
ta keda encarga cu esaki ayanan na Caracas y lo keda informa 
nos riba esaki”. 

Prome Minister Evelyn Wever-Croes: 


PROME MINISTER TA FELICITA GRUPO 
SCOUT ORA UBAO CU 35 HACIENDO UN 
BUNITA TRABOU 


Grupo Scout Ora Ubao ta cumpliendo 35 aña e aña aki y den 
cuadro di esaki a invita Prome Minister Evelyn Wever - Croes 
pa participa na nan campamento cu a tuma luga den fina di 
siman. Na e ocasion a intercambia diferente informacion cu e 
grupo Horde. 


Algun di e temanan cu a papia di dje ta e trabounan den 
gobernacion, kico un Minister ta haci, kico Gobierno ta haci, con 
bo ta yega na eleccionnan na Aruba, eleccion na Parlamento y 
e diferencia entre e rol di Gobierno y Parlamento. “E tabata un 
mainta sumamente ameno, e muchanan tabata hopi interesa, 
pero pa mi e tabata mas importante pa scucha kico pa nan ta 
importante y e preguntanan cu nan tabatin.” 


Premier Wever - Croes a sigui bisa cu durante e encuentro a 
hunga un bunita wega tocante diferente pregunta di temanan 
etico y temanan moral. “Muchanan tin un compas moral hopi 
grandi y importante, cual, mayornan hunto cu lidernan di scout 
ta yuda pa desaroya esaki den nan.” 


Por ultimo, Prome Minister Wever - Croes a felicita Grupo 
Scout Ora Ubao cu e aña aki a cumpli 35 aña haciendo e 
bunita trabou di scout, influenciando positivamente bida di 
tur mucha cu ta parti di e grupo. “Pa mi e tabata un placer 
pa ricibi e invitacion p'esey mi a acepta e invitacion mesora. 
Masha Pabien y cu Dios bendiciona tur e lidernan pa sigui haci 
e bunita trabou aki,” Prome Minister a expresa. 

CU OPTIMISMO, 
POSITIVISMO Y 


DETERMINACION 
NOS TA LOGRA 


E 
MINISTER 


iemora Maduro 


BON ACOGIDA DIA DI REY 2022 NA 


CONVENTO DI IMELDAHOF 


Grandi y chikito a goza Dia di Rey na Convento di Imeldahof di e 
actividadnan organisa pa Museo Arqueologico Nacional Aruba 
(MANA) y Fundacion Kapel di Bethania (FKB). Muchanan a 
hunga wega y hisa flie, mientras mayor ta sinta y apoya nan 
yiu. Famianan a participa na tayernan creativo, a bishita e 
exposicionnan y e kapel unico. Den un ambiente ameno den 
e hardin a disfruta di dushi sopi y pasaboca. 


Hopi a haci uzo di e oportunidad pa saca bunita potret den 
famia of cu amigo den e ‘photobooth’ cu FKB a drecha special 
pa e dia aki. Alavez tabata tin bunita artesania special pa e 
occasion aki y tambe articulo religioso na benta. 


MANA y FKB ta masha agradici na mr. Glen Lacle di Fundacion 
"Vrienden van het Sport Centrum San Nicolas”, y trahador di 
IBISA, cu voluntariamente a coordina e weganan popular na 
un manera asina dibertido cu e muchanan cu a participa a 
keda encanta. Otro actividad popular tabata cu e muchanan 
por a experiencia pa hisa flie. 


Pa medio di nan carchi di actividad muchanan a participa den 
e tombola di FKB pa cual diferente gremio y persona a pone 
premionan atractivo disponibel. Banda di e carchi di actividad 
FKB a recauda fondo cu bar y cushina di sopi bon surti. Grupo 
Scout San Dominico tambe a recauda fondo cu nan tent di cos 
dushi y pasaboca. 


Artistanan Gloria Feliciana y Erika Moran a ofrece dos tayer 
sumamente atractivo pa participantenan di 5 pa 100 afia. Pa 
un prijs special pa e celebracion di a Afía di Rey a sifía mucha, 
hoben y adulto pa traha cadena di glas di lama y pintura riba 
canvas di un escena caribense. Alavez Fundacion 1403 tabata 
presente pa bende e catalogo di pintura riba baranca di Aruba. 


MANA y FKB ta desea pa gradici un y tur cu a contribui pa haci 
e evento aki asina exitoso y en especial nos voluntarionan cu 
a dedica nan dia liber pa yuda. Nos ta bisa un danki grandi na 
Ministerio di Cultura y Comision Dianan Nacional cu a yuda cu 
tent y baricada y promocion, na IBISA cu a yuda pa formula e 


SED. 


ideanan pa e weganan y a pone e materialnan pa e weganan 
disponibel, na prensa di Aruba cu a duna espacio den nan 
medionan di comunicacion pa informa publico di e evento, na 
Imeldahof cu a pone nan veld disponibel pa hisamento di flie 
y parkeo, na gremionan cu a pone premionan disponibel, na 
artistanan Gloria Feliciana y Erica Moran y sigur Glen Lacle 
di Stichting Vrienden van het Sport Centrum San Nicolas. 
Un danki enorme na un y tur cu a bishita y participa, a yuda 
“promociona of a sostene e actividad aki na un of otro manera. 

CIUDADANO 


MINISTER 


Y DUNA PIORIDAD > 
DI CADA s 4 


Dangui Oduber de — 


PA PROME BIAHA DEN HISTORIA ARUBA TA 
RICIBI UN MEGA CRUSERO DEN NOS WAF 


Bon Bini Allure of the Seas! 


Diaranson ta un dia historico pa Aruba su turismo 
crusero segun Minister di Turismo Sr. Dangui Oduber. 
E ta yena bo di satisfaccion pa por mira con Aruba 
Ports Authority ta yama Allure of the Seas bon bini 
na Aruba. Allure of the Seas di e compania Royal 
Caribbean Cruise Lines ta un di e barco crusero 
mas grandi di mundo. Nan a ricibi un bon bini den 
nos porta crusero cu e saludo di awa tradicional pa e 
tugboat nan. Minister Oduber a menciona cu a haci 
hopi preparacion pa por ricibi un mega crusero na 
Aruba. 


Allure of the Seas a yega Aruba cu un total di 4505 
pasahero abordo. Locual ta hopi positivo pa Aruba ta 


cu den henter e ruta di e barco crusero, e porta αἱ P 
Oranjestad ta esun caminda mas ora (15 ora) e lo | 


keda staciona. Esaki ta nifica cu e pasaheronan aki 
lo tin mas ora pa nan aporta na aruba su economia. 


E barco aki por acapara 5.400 pasahero, tin un total di 
18 piso y ta midi 362.12 meter di largo. Tambe Allure 


of the Seas ta nabega uzando 30 porciento di gas | 


LNG cu ta hacie mas amical pa nos medio ambiente. 


E preparacionnan pa por ricibi un mega crusero den 
nos waf ya caba a cuminsa for di basta tempo. For di 
aña 2018 caba Gobierno di Aruba a haci un inversion 
di 14 miyon florin pa asina nos por a haya e tugboat 
Colorado pa esaki por tabata posibel. Tambe 3 luna 
atras Aruba Port Authority a inverti 1.6 miyon florin pa 
cuminsa trabaonan pa coba y hasi limpi (draga) 100 
meter bao di laman na waf, pa asina logra haya e 
profundidad di entre 12 pa 13 meter bek. Awe nos ta 


mira e frutonan di nos inversionnan cu yegada di e barco mas 
grandi cu a yega di staciona den nos wafnan. Tur esaki nan ta 
preparacionnan cu a wordo haci pa por a ricibi e prome mega 


crucero aki, asina Minister Oduber a trece dilanti. 


Minister Dangui Oduber ta kere firme den e recuperacion di 
Aruba su turismo y economia, pesey Gobierno ta haciendo 
tur lo necesario pa sigui stimula nos economia. Un palabra di 
gratitud ta bai pa e director sr. Marc Figaroa, henter e gerencia 
di APA N.V. y tambe e hunta di comisario. 

BRINDANDO E 


PA 


SOCIEDAD  — 


MINISTER 


VARIOS PRC 


OYEC 


O NA CAMINDA 


EN CC 
. < 


JNEXION CU LUNA DI 


CONSCIENTISACION DI S 


Diamars mainta, durante rueda di prensa di Gobierno di 
Aruba, Minister di Husticia y Asuntonan Social Sr. Rocco 
Tjon, a elabora riba varios puntonan di atencion den cuadro 
di Asuntonan Social. Algun tema importante a bin padilanti 
den cuadro di luna di conscientisacion di salud mental, cu ya 
caba ta den ehecucion, manera “Stichting Hunto” y e tema di 
e problematica di “wachtlijst”, cu muy pronto lo haya su debido 
atencion. 


Manera ta conoci, for di inicio a lanta un grupo di directiva pa 
e Geestelijke Gezondheids Zorg (GGZ) na Aruba, caminda tur 
stakeholder, incluso e “huisarts vereniging”, ta forma parti di 
dje. December ultimo nan a firma un MOU, conhuntamente 
cu varios otro protocolnan entre e institutonan aki, kende ta 
brinda cuido specialisa pa loke ta e parti di salud mental den 
reino. A base di esaki a defini diferente puntonan di accion, 
sinembargo, un punto hopi importante ta e proyecto di 
“Stichting Hunto” cual lo bira un realidad e luna aki, danki na 
e aprobacion di presupuesto 2022 pa Parlamento di Aruba. 
Trabounan a inicia caba, caminda a haci e tereno caminda e 
edificio di e fundacion aki lo bay wordo construi, completamente 


SALUD MENTAL 


limpi, di cual e groundbreaking lo tuma luga e luna aki. Manera 
ta conoci, “Stichting Hunto” ta basicamente, Fundacion pa 
Maneho di Adiccion di Aruba (FMAA), caminda nan a amplia 
e trabounan cu nan ta bay eherce bou cual SPD tambe lo 
pertenece. E fundacion aki no lo enfoca solamente riba e parti 
di adiccion, pero tambe riba e parti di salud mental. Banda di 
esaki lo crea un departamento na e stichting, cu lo bay enfoka 
specificamente riba nos mucha y hobennan, pues un proyecto 
sumamente importante cu muy pronto lo bay wordo realisa. 


Un otro proyecto cu tambe lo haya su debido atencion, ta e 
proyecto di e “wachtlijst” cu tin actualmente na Aruba, pa cu 
salud mental. Actualmente, e trabounan pa e inicio di e grupo 
cu ta bay atende cu e wachtlijst aki conhuntamente cu AZV 
ta den su fase final. Pa prome di juni e grupo aki lo bay inicia 
nan trabounan y caminda nan lo bay atende cu e problematica 
en cuestion. Esaki ta algo cu a wordo treci padilanti door di 
diferente fundacionnan, como tal den e ultimo lunanan cu a 
pasa, a percura pa trece tur e diferente stakeholders hunto, pa 
por yega na un definicion concreto di con grandi e lista di espera 
aki ta. Actualmente a logra aloca e fondonan necesario, un bes 
mas danki na presupuesto 2022, pa percura cu profesionalnan 
ta bay wordo emplea specificamente pa atende cu e parti aki 
so. 

2022 CU E META PA 

añapinverson ENGRANDECE 
ENSENANSA Y 
NO LAGA NIUN 
MUCHA ATRAS 


Edy Z 


MINISTER ENDY CROES TA FELICITA 
INTERNATIONAL SCHOOL OF ARUBA CU UN 
TREMENDO 'TRASHION FASHION SHOW" 


Diabierna atardi den un ambiente ameno Minister Endy Croes 
hunto cu colega Prome Minister sra. Evelyn Wever- Croes 
a disfruta di un tremendo 'Trashion Fashion Show’ organisa 
pe alumnonan di International School of Aruba. Unda cu 
e alumnonan a prepera un desfile di trahenan di material 
recicla di nan propio creatividad y asisti pa Aruba su talentoso 
diseñador Ronchi de Cuba. E meta di e 'Trashion Fashion 
Show' ta pa crea conscientisacion pa cuido di nos naturalesa 
y medio ambiente. 


Minister Endy Croes ta gradici International School of Aruba pe 
invitacion y bunita recepcion. Alabes ta felicita e docentenan, 
mayornan y especialmente ne alumnonan cu un fashion show 
yena cu creatividad, bunita, inspirativo y educativo. Masha 
pabien! 

MINISTER ENDY CROES A AFECTUA E 
APERTURA OFICIAL DI E 28 EDICION DI 
ARUBA OPEN 2022 


Campeonato Internacional organisa pa 
Aruba Practical Shooters Glub 


Den fin di siman pasa a tuma luga na Wela e competencia 
di Aruba Open 2022 organisa pa Aruba Practical Shooters 
Club (APSC). Aruba Practical Shooters Club ta organisando 
e competencia pa 28 aña consecutivo. E aña aki un total di 
107 persona a participa na e competencia di tiramento na 
Aruba di diferente pais manera; Chile, Colombia, Curaçao, 
Ecuador, Guatemala, Puerto Rico, Merca y Aruba. Un total di 
14 diferente ‘station’ y campo di bataya. Minister Endy Croes 
tabatin e honor pa diasabra mainta afectua e apertura oficial di 
e competencia internacional Aruba Open 2022. 


Minister Endy Croes a basha bala mainta tempran na Wela 


iniciando e campeonato internacional aki y indicando cu ta un 
bon tirador. E publico a gosa e momento aki y a expresa basha 
bala Minister. Diadomingo den oranan di anochi Minister Endy 
Croes acompaña pa su esposa Dilailah Croes a presencia 
e clausura na Courtyard by Marriott unda cu Minister Endy 
Croes a haci entrega di varios premio. 


E mandatario ta felicita Aruba Practical Shooters Club su 
presidente y directiva pa organisa un otro tremendo competencia 
riba nivel internacional. Danki na tur boluntarionan y oficialnan 
pa haci esaki posibel y exitoso. 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

NOS POR ENGRANDECE NOS PAIS. 

Nos POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


AÑA DI 
20 INVERSION Y 
22 OPORTUNIDAD 


